'நன்று' என, அவனும் நேர்ந்தான்; நரலையும் நடுங்க ஆர்த்து, சென்று, உறு பிரசம் தூங்கும் செழு வனம் அதனினூடே, ஒன்றின் முன் ஒன்று, பாயும்; ஒடிக்கும்; மென் பிரசம் எல்லாம் தின்று தின்று உவகை கூரும்-தேன் நுகர் அளியின் மொய்த்தே.	11-4 ஒருவர் வாய்க் கொள்ளும் தேனை ஒருவர் உண்டு ஒழிவர்; உண்ண ஒருவர் கைக் கொள்ளும் தேனை ஒருவர் கொண்டு ஓடிப் போவர்; ஒருவரோடு ஒருவர் ஒன்றத் தழுவுவர்; விழுவர்; ஓடி ஒருவர்மேல் ஒருவர் தாவி ஒல்லென உவகை கூர்வார்.	11-5